লিয়াও ইয়ু : না, নেই। যা ঘটেছে তা অত্যন্ত ক্ষতিকর। যা ঘটেছে তা পশ্চিমের ঘোলাটে নৈতিকতার দুর্ভাগ্যজনক একটি উদাহরণ। বিরুদ্ধ মতাবলম্বীদের সঙ্গে যে-আচরণ করা হয়েছে এবং এ-ধরনের পুরস্কারের মাধ্যমে তাদের যেভাবে অপমান করা হচ্ছে তাতে চীনা কর্মকর্তারা উৎসাহিত বোধ করছেন। চীনের ক্ষমতাসীনদের অধীনে সাধারণ মানুষ দুর্বিষহ জীবনযাপন করছে। মো ইয়ানের পুরস্কার পাওয়ার খবর চীনে আমার বন্ধুদের কতটা ক্ষুব্ধ করেছে সে-সম্পর্কে আপনাদের কোনো ধারণাই নেই। একজন সংগীতশিল্পী এর বিরুদ্ধে প্রতিবাদ সংগঠিত করতে চেয়েছেন। তাঁরা সবাই মুষড়ে পড়েছেন এবং জিজ্ঞেস করছেন – পশ্চিম কি চীনা পদ্ধতির একটি পরিবর্ধনমাত্র?